Η Νεφέλη και ο Μανώλης είναι δύο υπέροχοι, θερμοί και φιλόξενοι οικοδεσπότες. Μας παρείχαν πρόθυμα κάθε ευκολία καθώς και πληροφορίες για τις γύρω περιοχές.
Ο ξενώνας βρίσκεται σε ειδυλλιακή τοποθεσία από πλευράς θέσης με απρόσκοπτη θέα από την ευρύχωρη βεράντα προς τον κάμπο και τα γύρω βουνά. Είναι απομονωμένος πλήρως από κάθε αστικό θόρυβο και απέχει μόλις 10 λεπτά με τα πόδια από το κέντρο του χωριού καθώς και 15-20 λεπτά με αυτοκίνητο από τις νότιες παραλίες του νομού.
Ο χώρος -εξωτερικά και εσωτερικά- διατηρεί αναλλοίωτα τα χαρακτηριστικά μιας παραδοσιακής αγροτικής κατοικίας, είναι καθ' όλα επαρκής για την παραμονή τεσσάρων ατόμων, από πλευράς αισθητικής ιδιαίτερα διακοσμημένος καθιστώντας άνετη και συγχρόνως ευχάριστη τη διαμονή.
Η κουζίνα είναι πλήρως εξοπλισμένη και το σύνολο των συσκευών της την καθιστούν πλήρως λειτουργική.
Αξίζει να αναφερθεί ότι κατά την περίοδο παραμονής μας (τέλη Ιουλίου) με συνθήκες καύσωνα ο χώρος εσωτερικά παρέμενε δροσερός και ευχάριστος.
Ανυπομονούμε να ξαναεπιστρέψουμε!!!